BMW var fyrstur þýsku lúxusbílaframleiðendanna til að setja á markað lítinn sportjeppa árið 2003 . Þetta þótti nokkrum tíðindum sæta og breikkaði að sjálfsögðu kúnnahópinn mikið því áður hafði einungis hinn stærri X 5 verið í boði sem fullgildur sportjeppi . Núverandi kynslóð X 3 kom á markað 2010 sem 2011 árgerð og víkur sem fyrr segir á næsta ári fyrir þriðju kynslóð . Andlitslyftingin sem kom á þessu ári felst einkum í nýju lagi á framljósum og afturhlera . Það sem þessi bíll hefur fram yfir alla litlu sportjepplingana sem á boðstólum eru er gott jarðsamband . Maður hefur miklu frekar á tilfinningunni að verið sé að aka fólksbíl en jepplingi því X 3 er með þessa einstæðu BMW tilfinningu sem er einna ríkust í þristinum sem X 3 er byggður á . Dísilvélin kemur verulega á óvart fyrir góð afköst en hún er dálítið hávær . Inni í bílnum er hins vegar yfirburða hljóðeinangrun gagnvart vegdyn og vindgnauði . Í bílnum er gott pláss fyrir fjóra fullorðna en tæplega fimm vegna þess hve gírstokkurinn er fyrirferðarmikill . Nánar er fjallað um málið í blaðinu Bílar sem fylgdi Viðskiptablaðinu á fimmtudag . Áskrifendur geta nálgast blaðið hér .